מתקני המים בטירת צבי

מתקני המים בטירת צבי כוללים מספר מתקני מים מתקופת הקמת קיבוץ טירת צבי ב-1937. מתקנים אלו הוגדרו כאתרי מורשת מטעם המועצה לשימור אתרים. מתקנים אלו כוללים:

 מגדל המים: מגדל המים הוקם ב-1940. קיבל את מימיו ממעיין מַעְיַן אבו פראג' (מעיין הטירה) שמצפון לקיבוץ דרך צינורות מתוצרת "מנסמן" והזין את חדרי הקיבוץ. חלקו התחתון של המגדל שימש למגורים ועל גג המגדל מוקמה עמדת תצפית (העמדה הדרום מערבית). המגדל נזנח ב-שנות ה-60 של המאה ה-20 לאחר שהקיבוץ החל להשתמש במשאבות חשמליות. לאחר נטישת התצפית שעל המגדל החלו לקנן במקום משפחת תנשמות וחברי הקיבוץ מצלמים את הקינון בעזרת מצלמות במעגל סגור.

 המשאבה: המשאבה שכנה כ-5 מטר ממגדל המים. מי המעיין זרמו לכאן מכוח הגרביטציה ומכאן נשאבו על ידי המשאבה לראש המגדל.

 המקווה: שכנה גם היא בקרבת מגדל המים ובהתאם למסורת, ניזונה ממי המעין לפני שנשאבו למגדל.

ראו גם 
 קרב טירת צבי

קישורים חיצוניים 

 
 על קינון תנשמות בעמק בית שאן, אתר החברה להגנת הטבע, 25 במרץ 2010
 פרו ורבו ומלאו את הארץ בתנשמות, אתר החברה להגנת הטבע

הערות שוליים 

אתרי מורשת במחוז צפון
עמק בית שאן
ישראל: מגדלי מים
מחוז הצפון: מבנים לשימור
טירת צבי